Jonathan Penrose

Jonathan Penrose OBE (* 7. Oktober 1933 in Colchester; † 30. November 2021) weer en engelsch Schachmeester. He gull in de 1960er un fröh 1970er Johren as de beste engelsch Schachspeler. 

He is de Bröer van de beide bekannt Mathematiker Oliver Penrose un Roger Penrose (de kreeg 2020 den Nobelpries för Physik) as ok Söhn van den Wetenschapler Lionel Penrose.

 Wat he schafft hett  
 Turnierspeeler 
Penrose wunn tüschen 1958 un 1969 teihnmal de britische Eenzelmeesterschap un hett tüschen 1952 un 1974 negen Mal för dat engelsch Team an Schacholympiaden deelnommen.  1960 gelung hüm bi de Olympiade in Leipzig en Sieg gegen den Schachweltmeester Michail Tal, dat weer ok to glieker Tiet de eenzige Verlustpartie, de de sowjeetsch Mannschap bi dit Turnier hennehmen muss. Bi de Schacholympiaden 1962 in Warna un 1968 in Lugano reck he jewiels an dat eerste Brett dat tweetbeste Eenzelergevnis.Jonathan Penroses Ergevnisse bi Schacholympiaden up olimpbase.org (engelsch) 1973 nehm he mit de engelsch  Mannschap an de Mannschapseuropameesterschap in Bath deel.Jonathan Penroses Ergevnisse bi Mannschapseuropameesterschapen up olimpbase.org (engelsch)
1961 kreeg he den FIDE-Titel Internatschonaler Meester verleeht, 1993 kreeg he van de FIDE den Grootmeestertitel  ehrenhalver verleeht. He is de letzt noch levende Ehren-Grootmeester.

Sien Elo-Tall bedrocht 2405 (Stand: Oktober 2014), he wurrd aber as inaktiv führt, wiel he siet 1979 kien wert Partie mehr speelt hett. Sien hööchste Elo-Tall van 2450 reck he in’n Juli 1971.Elo-Historie bi olimpbase.org (engelsch) Sien hööchste historsch Elo-Tall vör Inführen van de Elo-tallen leeg bi 2610 in‘n Februar 1969.Jonathan Penroses historsche Elo-Tallen bi chessmetrics.com (engelsch)

 Feernschach 
Penrose hett sück in den 1970er Johren wietgahnd van dat Nahschach torüchtrucken un weer denn vör allen in’n Feernschach aktiv. Mit dat engelsch Team wunn he de Goldmedaille bi de 9. Feernschacholympiade, siet 1983 is he Grootmeester van de ICCF in‘n Feernschach.

 Schachkompositschoon 
Penrose hett ok eenige Schachupgaven herutgeven.

Sonstiges
Jonathan Penrose hett en Doktertitel in Psychologie. Sien Vader ist de Nobelpriesdräger Roger Penrose.

 Weblinks  

 FIDE-Koort
 Partien van hüm up 365chess.vom
 Jonathan Penrose in de Datenbank van chess.com (engelsch)
 Kompositschonen van Jonathan Penrose up den PDB-Server

 Enkeld Nahwiesen 

Kategorie:Mann
Kategorie:England
Kategorie:Boren 1933
Kategorie:Storven 2021
Kategorie:Schachspeler
Kategorie:Schachkomponist
Kategorie:Feernschachspeler
Kategorie:Börger von Grootbritannien